**345/2017.(XII.14.) Kgy. sz. határozat**

1. Szombathely Megyei Jogú Város Közgyűlése a „Javaslat az Önkormányzat által fenntartott óvodák fenntartói törvényességi ellenőrzése eljárási rendjének, valamint a 2018. évi ellenőrzési tervének jóváhagyására” című előterjesztést megtárgyalta, és

* az óvodák fenntartói törvényességi ellenőrzésének eljárási rendjét az előterjesztés szerinti,
* az óvodák fenntartói törvényességi ellenőrzése 2018. évi ütemtervét az előterjesztés 4. számú melléklete szerinti

tartalommal, az alábbi kiegészítésekkel jóváhagyja:

* Az eljárásrend c) pontja kiegészül az Országos Pedagógiai Szakmai ellenőrzés tapasztalatainak bemutatásával.
* Az eljárásrend e) pontja kiegészül azzal, hogy az ellenőrzések tapasztalatairól az Oktatási és Szociális Bizottság tájékoztatást kap.
* Az eljárásrend f) pontja kiegészül azzal, hogy az ellenőrzésbe bevonható legyen az Országos Szakértői Névjegyzéken szereplő szakértő.

1. A Közgyűlés felkéri a polgármestert, hogy a Közgyűlés döntéséről az ellenőrzéssel érintett intézményeket értesítse, és az ellenőrzések lefolytatása érdekében a szükséges intézkedéseket tegye meg.
2. A Közgyűlés felhatalmazza az Oktatási és Szociális Bizottságot az óvodák fenntartói törvényességi ellenőrzése éves ütemtervének 2019. évtől történő jóváhagyására, valamint a lefolytatott ellenőrzésekről szóló tájékoztató elfogadására.

**Felelős:** Dr. Puskás Tivadar polgármester

Koczka Tibor alpolgármester

Rettegi Attila, az Oktatási és Szociális Bizottság elnöke

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2017. december 31. /a 2. pont vonatkozásában/

az Oktatási és Szociális Bizottság minden év december havi ülése /a 3. pont vonatkozásában/